तांबा लूट के आरोपी रिमांड पर, लावारिस मिले दो माेबाइल ड्राइविंग लाइसेंस
सुमेरपुर थाना क्षेत्र के फोरलेन से 2.50 करोड़ रुपए के तांबे से भरा ट्रक लूटने का मामला
भास्करसंवाददाता | पाली
सुमेरपुरथाना क्षेत्र के फोरलेन से रविवार को 2.50 करोड़ रुपए के तांबे से भरा ट्रक लूटने के मामले में नागौर जिले के खींवसर में गिरफ्तार किए गए दोनाें आरोपियों को कोर्ट के आदेश पर रिमांड पर लेकर पूछताछ की जा रही है। शेष आरोपियों को पकड़ने के लिए पुलिस दल बनाकर संभावित ठिकानों पर भेजे गए हैं। इधर, सोमवार को पुलिस को एक जगह से लावारिस हालत में पड़ा बैग तथा वाहन चालक का लाइसेंस मिला है।
जानकारी के अनुसार पुलिस के अनुसार रविवार सुबह 33 टन तांबे से भरा ट्रक सुमेरपुर से होते हुए भिवाड़ी जाते वक्त लुटेरों ने लूट लिया था। इस मामले में एसपी दीपक कुमार भार्गव की तत्परता से पुलिस दल ने पाली समेत अन्य जिलों में नाकाबंदी कराई थी। इस दौरान नागौर जिले में की गई नाकाबंदी के दौरान खींवसर पुलिस ने तेज रफ्तार से रहे ट्रक को रोकने का इशारा किया तो लुटेरों ने पुलिस दल पर ट्रक चढ़ाने का प्रयास करते हुए उसे भगाकर फरार हो गए। ट्रक के आगे कार में उनके साथी एस्कोर्टिंग करते हुए चल रहे थे। इस पर खींवसर पुलिस ने पीछा कर ट्रक को पकड़ उसमें सवार दो आरोपियों को दबोच लिया। दोनों आरोपियों ने पहले अपने नाम-पते गलत बताते हुए पुलिस को भ्रमित करने का प्रयास किया था। इसके बाद एक आरोपी ने खुद को नई मेवात, भरतपुर निवासी नसीम दूसरे ने खुद को विशंभरा, मथुरा निवासी अशरद बताया। दोनों आरोपियों के खिलाफ खींवसर में नाकाबंदी के दौरान पुलिस दल पर ट्रक चढ़ाकर जान से मारने का प्रयास करने का मुकदमा भी दर्ज किया था। इस बीच पाली से कोतवाली थाना प्रभारी देरावरसिंह सोढ़ा की अगुवाई में पुलिस दल ने खींवसर पहुंचकर आरोपियों से पूछताछ की थी। सोमवार को पुलिस ने नागौर जिले के ही भेड़ गांव के एक खेत में लावारिस हालात में एक बैग अौर दो मोबाइल एक वाहन चालक का लाइसेंस बरामद किया है। पांचौड़ी थानाप्रभारी भागीरथ सिंह ने मौके पर पहुंचकर भेड़ के अनोपाराम विश्नोई के खेत में पड़े लावारिस सामान को अपने कब्जे में लिया। लाइसेंस पर मेवात गांव का पता होने के साथ ही निजवी नाम लिखा हुआ था।
उल्लेखनीय है कि लुटेरे कार को भेड़ गांव में जाखड़ों की ढाणी के पास छोड़कर भाग गए थे, इसलिए पुलिस खेत में मिले लावारिस बैग को लूट की वारदात में शामिल आरोपियों में से किसी एक का मानकर मामले की जांच कर रही है।
bho_Deva bho_Deva bho_Deva hin_Deva hin_Deva hin_Deva